Styret

Medlemsorganisasjoner

Andre

 Steinkjer, 05.03.2024

**PROTOKOLL FRA STYREMØTE I FFO TRØNDELAG 2/2024 – 27. FEBRUAR 2024 KL. 1000- 1500, FFO TRØNDELAG SINE LOKALER PÅ STEINKJER.**

**Tilstede: Olav Malmo, Ingrid Hallan, Beate Moksnes, Roger Dragsten Moe fra sak 33/2024 Mona Lersveen fra sak 34/2024 Per Ivar Myrbekk.**

**Forfall: Ronny Andreassen og Margareth Berg.**

**SAKLISTE:**

**Beslutningssaker:**

26/2024 Godkjenning av innkalling og sakliste.

27/2024 Godkjenning av protokoll fra 24.01.2024.

28/2024 Helse Nord-Trøndelag – Brukerrepresentanter

29/2024 Vårmøte folkehelsealliansen

30/2024 NAV Namdalen – ny brukerrepresentant

31/2024 Tilgjengelighetskomiteer Trøndelag

**Diskusjonssaker:**

32/2024 Årsmøtesaker

33/2024 Erfaringskonsulenter i kommunene – tilbakemeldinger fra kommunene.

**Orienteringssaker:**

34/2024 God råd konferanser i Trondheim, Stjørdal, Steinkjer og Namsos.

35/2024 Arbeidskonferansen 2024

36/2024 Bruker og Etat møtes 2024

37/2024 Status prosjektet – CRPD nytt

38/2024 Befaring Steinkjer kulturhus

39/2024 Møte med pasient og brukerombudet i Trøndelag

40/2024 Eventuelt.

**SAKLISTE:**

**Beslutningssaker:**

**26/2024 Godkjenning av innkalling og sakliste.**

Vedtak: Innkalling og sakliste godkjennes.

**27/2024 Godkjenning av protokoll fra 24.01.2024.**

Vedtak: Protokoll fra 24.01.2024 godkjennes med noen tilføyinger.

**28/2024 Helse Nord-Trøndelag – Brukerrepresentanter**

Opplæringsdager i Barnas Time til helsepersonell i spesialisthelsetjeneste og kommuner.

Forslag – Mia Bertinussen, ADHD Norge Nord-Trøndelag.

Å leve med stomi – Brukerrep. – kurs for pasienter og pårørende

Forslag – Anne Norunn Vada, Norilco

Utvidelse av psykoseteam – utredning – vara.rep.

Forslag – Turid Eian, LPP

Gruppeopplæring for pasienter med IBD og deres pårørende

Forslag – pr. dagsdato ikke kommet inn forslag

Vedtak: FFO Trøndelag foreslår følgende representanter:

Opplæringsdager for Barnas time – Mia Bertinussen foreslås.

 Leve med Stomi – Anne Norunn Vada foreslås.

 Utvidelse av psykoseteam – Turid Eian foreslås.

 Gruppeopplæring for pasienter med IBD -

**29/2024 Vårmøte folkehelsealliansen**

Folkehelsealliansen i Trøndelag inviterer til vårmøte 21. mars kl. 1145 - 1700 ved Quality Airport Hotel Værnes, Stjørdal sentrum.

Tema er ABC-kampanjen:

Status i Trøndelag

Status i Danmark

ABC-workshop med vekt på nettverksbygging og hvordan gå fra « høre til gjøre» Erfaringsdeling, idemyldring og praktiske råd og eksempler fra nettverkene.

Annet nytt fra Folkehelsealliansen avslutter det hele.

Vedtak: Ingrid Hallan deltar på vårmøte i Folkehelsealliansen for FFO Trøndelag.

**30/2024 NAV Namdalen – ny brukerrepresentant**

En av FFOs medlemmer i brukerutvalget i NAV Namdalen har gått bort, og FFO Trøndelag må oppnevne ny representant til utvalget.

Vedtak: Hilde Tyldum Stordal, LHL Hjerneslag foreslås som ny representant til brukerutvalget i NAV Namdalen.

**31/2024 Tilgjengelighetskomiteer Trøndelag**

FFO Trøndelag ønsker å opprette en tilgjengelighetskomitee for søndre og nordre del av Trøndelag.

Vedtak: Organisasjonene får ny anledning til å foreslå personer til tilgjengelighetskomiteen gjennom nyhetsbrevet.

**Diskusjonssaker:**

**32/2024 Årsmøtesaker**

Årsrapport 2023 – forslag følger vedlagt

 Handlingsplan 2023 – forslag følger vedlagt

 Årsregnskap 2023 – følger vedlagt

 Budsjett 2024 – forslag følger vedlagt

 Påmeldte til årsmøte – følger vedlagt

 Forslag på møteleder, protokoll underskrivere til årsmøtet

Vedtak: Årsmøtepapirene gjennomgått og legges frem for årsmøtet.

**33/2024 Erfaringskonsulenter i kommunene – tilbakemeldinger fra kommunene.**

Vi har kun fått tilbakemelding fra 3 kommuner i Trøndelag.

Vedtak: FFO sender ut ny hevendelse til kommunene – går da også gjennom råd for funksjonshemmede i kommunen.

**Orienteringssaker:**

**34/2024 God råd konferanser i Trondheim, Stjørdal, Steinkjer og Namsos.**

 Orientering fra de 4 første samlingene – Gode råd.

Vedtak: Tas til orientering.

**35/2024 Arbeidskonferansen 2024**

Orienterings fra Arbeidskonferansen 6. februar 2024. Det blir nå sendt ut en questback til deltakerne.

Vedtak: Tas til orientering.

**36/2024 Bruker og Etat møtes 2024**

Orientering fra arbeidet i arrangementskomiteen for Bruker og Etat møtes.

Vedtak: Tas til orientering.

**37/2024 Status prosjektet – CRPD nytt**

Orientering om status i forhold til CRPD-Nytt for kommunale råd for funksjonshemmede.

Vedtak: Tas til orientering.

**38/2024 Befaring Steinkjer kulturhus**

Orientering fra befaring ved Steinkjer kulturhus. Vi venter nå på rapport fra Steinkjer Bygg.

Vedtak: Tas til orientering.

**39/2024 Møte med pasient og brukerombudet i Trøndelag.**

Møte med pasient og brukerombudet i Trøndelag arrangeres 19. april 2024 i samarbeid med SAFO. Arrangeres i Olavsgården mestrings hus, Trondheim.

Vedtak: Invitasjon sendt ut til organisasjonene. Tas til orientering.

**40/2024 Eventuelt**.

1. **Revisor rapport**

Styreleder har mottatt brev fra revisor i forhold til at fylkessekr. har tilgang til nettbank alene og ikke sammen med andre.

Vedtak: Det legges fram transaksjonsoversikt hver måned istedenfor regnskapsoversikt hvert kvartal.

1. **CRPD seminar 6. mars for ansatte og styrene i fylkes-FFOene.**

Invitasjonen sendt ut til styret tidligere.

Vedtak: De som har anledning deltar på seminaret. Tas til orientering.

1. **En usedvanlig viktig dag - Invitasjon om konferanse dag VIDU**

Vedtak: Invitasjonen sendes til hele styret. De som er interessert i og delta gir tilbakemelding til sekretariatet.

1. **Webinarserie om ungt utenforskap - lansering 28.februar.**

Dette blir også liggende på KS Trøndelag sin hjemmeside. Sendt ut til styret for de som kunne ha interesse av dette.

Vedtak: Tas til orientering.

1. **Representant på hørsel – utbygging av skole på Inderøy.**

Vedtak: FFO Trøndelag foreslår Astrid Kamilla Røliaunet fra Døveforeningen

 Trøndelag.

1. **Jeg har fått en forespørsel fra utviklingssenter for sykehjem og hjemmetjenester i Trøndelag.**

De ønsker ett innlegg på en konferanse de skal ha 3. oktober 2024  fra en likeperson om «likepersonsarbeid - Til nytte for pårørende – hvordan kan ansatte bidra/ha søkelys på likepersonsarbeid som ressurs i tillegg til kommunale tjenester?».  Dette skal skje ved Kimen kulturhus på Stjørdal.

Målgruppe for konferansen er fagutviklere, ressurspersoner og avdelingsledere i de kommunale helse og omsorgstjenestene på tvers av alle enheter.

Vedtak: FFO Trøndelag foreslår Heidi Bye – Parkinsonforbundet, likeperson og pårørende.

1. **Kommune-FFO – tilbakemelding fra FFO Nasjonalt.**

FFO Trøndelag deltar på kommune-FFOenes årsmøter.

10. april arrangerer Oppdal sitt årsmøte og 11. april arrangerer Trondheim sitt årsmøte.

Vedtak: Per Ivar Myrbekk deltar på FFO Oppdal sitt årsmøte og Ingrid Hallan og Kari Frøseth Johansen deltar på FFO Trondheim sitt årsmøte.

1. **Nyhetsbrev.**

Det blir sendt ut nytt nyhetsbrev i begynnelsen av mars.

Vedtak: Tas til orientering.

1. **Jubileum for Norilco Nord-Trøndelag.**

Ingrid Hallan deltok for FFO Trøndelag.

Vedtak: Tas til orientering.